Sangkum
<s>Sangkum Reastr Niyum (kmerski: សង្គមរាស្ត្រនិយម; ; srpskohrvatski: "Zajednica običnih ljudi" (dosl.); "Narodna socijalistička zajednica"), poznatija samo kao Sangkum, bila je politička organizacija koju je 1955. godine osnovao tadašnji kambodžanski kralj, Norodom Sihanouk.</s><s>Iako su članovi preferirali termin "pokret", Sangkum (koji je od svojih članova zahtijevao istupanje iz drugih stranaka) je u praksi funkcionirao kao politička stranka te je držao apsolutnu vlast u Kambodži od svog osnivanja do gašenja 1970. godine.</s>

<s>Sihanouk je formirao pokret nakon što je abdicirao u korist svog oca, Norodoma Suramarita, a sve kako bi si omogućio aktivno sudjelovanje u državnoj politici.</s><s>Sangkum je inicijalno okupljao četiri desničarske, monarhističke stranke, među kojima su bile i Liberalna stranka te Lon Nolova Kmerska obnova.</s><s>Cilj Sangkuma bio je svrgnuti Demokratsku stranku s čelne pozicije i omogućiti princu Sihanouku kontrolu nad državnom politikom.</s>

<s>Iako je pokret nominalno zagovarao tzv. "kmerski socijalizam", u stvarnosti, ideološka podloga pokreta nije imala gotovo nikakve veze ni s marksizmom, ni s anglosaksonskom varijantom skrbničkog socijalizma.</s><s>Sangkum je u suštini bila konzervativna organizacija koja je propagirala monarhizam i nacionalizam te je svoje članstvo okupljala upravo na toj platformi.</s><s>Njezin "budistički socijalizam", kako je funkcionirala u praksi, zapravo je samo bila nominalna poveznica sa socijalizmom, dok je stranka isticala konzervativne društvene i vjerske ideje.</s><s>S druge strane, ekonomski program stranke bio je izrazito socijalistički u prirodi, uz strogu državnu kontrolu, ali se zbog korumpiranosti sustava pretvorio u tzv. "ortački socijalizam", sličan "ortačkom kapitalizmu".</s>

<s>Od prvog pojavljivanja na izborima 1955. godine pa na sva tri sljedeća izborna ciklusa, Sangkum je ostvarivao uvjerljive pobjede nad oponentima, osvajajući pristom maksimalan broj mjesta u Narodnoj skupštini.</s><s>Iako je pokret doista imao podršku među narodom, ostaje činjenica da su ovakvi izborni rezultati bili direktna posljedica snažne i nasilne državne represije kako nad političkim oponentima, koji su u praksi eliminirani, tako i nad biračima, koji su često bili pod nadzorom tokom glasovanja.</s>

<s>Za razliku od većine drugih pokreta u Kambodži, Sangkum je unatoč činjenici da je okupljao nakoliko stranaka bio vrlo homogen pokret.</s><s>Ideološki smjer stranke bio je većinski jasan, izuzev Sihanoukovog povremenog koketiranja s komunistima kako bi ostvario vlastite ciljeve.</s><s>Međutim, sredinom 60-ih godina počela su se događati prva frakcioniranja, a koja su dovodila do postepene destabilizacije političkog sustava.</s><s>Godine 1967. izbio je građanski rat između komunista i države, a daljnji pritisak što ga je na vanjskopolitičkom planu nametao Vijetnamski rat dodadno je naglašavao ionako kaotično stanje u državi.</s>

<s>Dana 18. ožujka 1970. godine, Narodna skupština je jednoglasno smijenila princa Sihanouka sa svih pozicija i dala izvanredne ovlasti Lon Nolu, koji će uskoro proglasiti Kmersku Republiku.</s><s>Taj se čin uzima i kao čin gašenja Sangkuma.</s>

<s>Izborna historija</s>

<s>Reference</s>

<s>Bivše političke stranke u Kambodži
Konzervativne partije</s>

